CELEX: 32022R0631
Language: lt
Date: 2022-04-13 00:00:00
Title: Komisijos įgyvendinimo reglamentas (ES) 2022/631 2022 m. balandžio 13 d. kuriuo dėl pozicijų, neįtrauktų į prekybos knygą, palūkanų normos rizikos atskleidimo iš dalies keičiami Įgyvendinimo reglamente (ES) 2021/637 nustatyti techniniai įgyvendinimo standartai (Tekstas svarbus EEE)

2022 4 19   
               
               
                  LT
               
               
                  Europos Sąjungos oficialusis leidinys
               
               
                  L 117/3
               
            
         KOMISIJOS ĮGYVENDINIMO REGLAMENTAS (ES) 2022/631
         2022 m. balandžio 13 d.
         kuriuo dėl pozicijų, neįtrauktų į prekybos knygą, palūkanų normos rizikos atskleidimo iš dalies keičiami Įgyvendinimo reglamente (ES) 2021/637 nustatyti techniniai įgyvendinimo standartai
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. birželio 26 d. Europos Parlamento ir Tarybos reglamentą (ES) Nr. 575/2013 dėl riziką ribojančių reikalavimų kredito įstaigoms, kuriuo iš dalies keičiamas Reglamentas (ES) Nr. 648/2012 (1), ypač į jo 434a straipsnį,
         kadangi:
         
                     (1)
                  
                  
                     2019 m. gruodžio mėn. Bazelio bankų priežiūros komitetas (BBPK) peržiūrėjo 3 ramsčio sistemą, įskaitant informacijos apie palūkanų normos riziką ne prekybos knygoje (toliau – IRRBB) atskleidimo reikalavimus (2). Atsižvelgiant į tarptautinių standartų, dėl kurių susitarė BBPK, raidą, Europos Parlamento ir Tarybos reglamentu (ES) 2019/876 (3) į Reglamento (ES) Nr. 575/2013 448 straipsnį buvo įtraukti informacijos apie IRRBB atskleidimo reikalavimai, taikomi nuo 2021 m. birželio mėn.;
                  
               
                     (2)
                  
                  
                     į Komisijos įgyvendinimo reglamentą (ES) 2021/637 (4) taip pat turėtų būti įtraukti nauji techniniai įgyvendinimo standartai dėl informacijos apie IRRBB viešo atskleidimo, kaip nustatyta Reglamento (ES) Nr. 575/2013 448 straipsnyje;
                  
               
                     (3)
                  
                  
                     siekiant užtikrinti, kad įstaigos atskleistų išsamią ir palyginamą informaciją apie IRRBB, turėtų būti nustatyta lentelė, kurioje būtų pateikta kokybinė informacija apie palūkanų normos riziką dėl ne prekybos knygos veiklos, ir forma, kurioje pateikiama kiekybinė informacija apie palūkanų normos riziką dėl ne prekybos knygos veiklos;
                  
               
                     (4)
                  
                  
                     siekiant įstaigoms suteikti pakankamai laiko pasirengti informacijos atskleidimui pagal šį reglamentą, turėtų būti reikalaujama, kad pirmą kartą atskleisdamos informaciją įstaigos pateiktų tik einamojo laikotarpio informaciją;
                  
               
                     (5)
                  
                  
                     todėl Įgyvendinimo reglamentas (ES) 2021/637 turėtų būti atitinkamai iš dalies pakeistas;
                  
               
                     (6)
                  
                  
                     šis reglamentas grindžiamas techninių įgyvendinimo standartų projektais, kuriuos Komisijai pateikė Europos bankininkystės institucija;
                  
               
                     (7)
                  
                  
                     Europos bankininkystės institucija dėl techninių įgyvendinimo standartų projekto, kuriuo pagrįstas šis reglamentas, surengė atviras viešas konsultacijas, išnagrinėjo galimas susijusias sąnaudas ir naudą ir paprašė Bankininkystės suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1093/2010 (5) 37 straipsnį, pateikti rekomendacijų,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2021/637 pakeitimai
            Įgyvendinimo reglamentas (ES) 2021/637 iš dalies keičiamas taip:
            
                        1)
                     
                     
                        įterpiamas 16a straipsnis:
                        
                           „16a straipsnis
                           Pozicijų, neįtrauktų į prekybos knygą, palūkanų normos rizikos atskleidimas
                           
                              1.   Reglamento (ES) Nr. 575/2013 448 straipsnio 1 dalies a ir b punktuose nurodytą informaciją įstaigos atskleidžia naudodamos šio reglamento XXXVII priede pateiktą ES IRRBB1 formą ir vadovaudamosi šio reglamento XXXVIII priede pateiktais nurodymais.
                           
                           
                              2.   Reglamento (ES) Nr. 575/2013 448 straipsnio 1 dalies c–g punktuose nurodytą informaciją įstaigos atskleidžia naudodamos šio reglamento XXXVII priede pateiktą ES IRRBBA lentelę ir vadovaudamosi šio reglamento XXXVIII priede pateiktais nurodymais.
                           
                           
                              3.   Kai įstaigos informaciją pagal 1 arba 2 dalį atskleidžia pirmą kartą, tos informacijos, susijusios su ankstesne ataskaitine data, atskleisti nereikalaujama.“;
                           
                        
                     
                  
                        2)
                     
                     
                        pridedamas šio reglamento I priede pateiktas XXXVII priedas;
                     
                  
                        3)
                     
                     
                        pridedamas šio reglamento II priede pateiktas XXXVIII priedas.
                     
                  
         
            2 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. balandžio 13 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 176, 2013 6 27, p. 1.
         
            (2)  „Disclosure requirements: DIS70: Interest rate risk in the banking book“. Redakcija galioja nuo 2019 m. gruodžio 15 d. https://www.bis.org/basel_framework/chapter/DIS/70.htm.
         
            (3)  2019 m. gegužės 20 d. Europos Parlamento ir Tarybos reglamentas (ES) 2019/876, kuriuo iš dalies keičiamos Reglamento (ES) Nr. 575/2013 nuostatos, susijusios su sverto koeficientu, grynojo pastovaus finansavimo rodikliu, nuosavų lėšų ir tinkamų įsipareigojimų reikalavimais, sandorio šalies kredito rizika, rinkos rizika, pagrindinių sandorio šalių pozicijomis, kolektyvinio investavimo subjektų pozicijomis, didelėmis pozicijomis, ataskaitų teikimo ir informacijos atskleidimo reikalavimais, ir Reglamentas (ES) Nr. 648/2012 (OL L 150, 2019 6 7, p. 1).
         
            (4)  2021 m. kovo 15 d. Komisijos įgyvendinimo reglamentas (ES) 2021/637, kuriuo nustatomi įstaigų informacijos, nurodytos Europos Parlamento ir Tarybos reglamento (ES) Nr. 575/2013 aštuntos dalies II ir III antraštinėse dalyse, viešo atskleidimo techniniai įgyvendinimo standartai ir panaikinami Komisijos įgyvendinimo reglamentas (ES) Nr. 1423/2013, Komisijos deleguotasis reglamentas (ES) 2015/1555, Komisijos įgyvendinimo reglamentas (ES) 2016/200 ir Komisijos deleguotasis reglamentas (ES) 2017/2295 (OL L 136, 2021 4 21, p. 1).
         
            (5)  2010 m. lapkričio 24 d. Europos Parlamento ir Tarybos reglamentas (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (OL L 331, 2010 12 15, p. 12).
      
      
         
            I PRIEDAS
            
               
                  
                     „XXXVII PRIEDAS
                     
                        EU IRRBBA lentelė. Kokybinė informacija apie palūkanų normos riziką dėl ne prekybos knygos veiklos
                     
                     
                        Laisvos formos teksto laukeliai, skirti kokybinei informacijai atskleisti
                     
                     
                                 Eilutės numeris
                              
                              
                                 Kokybinė informacija. Laisva forma
                              
                              
                                 Teisinis pagrindas
                              
                           
                                 a)
                              
                              
                                 Aprašymas, kaip įstaiga apibrėžia IRRBB rizikos kontrolės ir vertinimo tikslais
                              
                              
                                  
                              
                              
                                 448 straipsnio 1 dalies e punktas
                              
                           
                                 b)
                              
                              
                                 Įstaigos bendrų IRRBB valdymo ir mažinimo strategijų aprašymas
                              
                              
                                  
                              
                              
                                 448 straipsnio 1 dalies f punktas
                              
                           
                                 c)
                              
                              
                                 Įstaigos IRRBB vertinimo periodiškumas ir specifinių matų, kuriuos įstaiga naudoja savo jautrumui IRRBB įvertinti, aprašymas
                              
                              
                                  
                              
                              
                                 448 straipsnio 1 dalies e punkto i ir v papunkčiai 448 straipsnio 2 dalis
                              
                           
                                 d)
                              
                              
                                 Su palūkanų normomis susijusių sukrėtimų scenarijų ir testavimo nepalankiausiomis sąlygomis scenarijų, kuriuos įstaigos naudoja ekonominės vertės ir grynųjų palūkanų pajamų pokyčiams įvertinti, aprašymas (jei taikytina)
                              
                              
                                  
                              
                              
                                 448 straipsnio 1 dalies e punkto iii papunktis 448 straipsnio 2 dalis
                              
                           
                                 e)
                              
                              
                                 Pagrindinių modeliavimo ir parametrinių prielaidų, kurios skiriasi nuo tų, kurios naudojamos atskleidžiant informaciją EU IRRBB1 formoje, aprašymas (jei taikytina)
                              
                              
                                  
                              
                              
                                 448 straipsnio 1 dalies e punkto ii papunktis 448 straipsnio 2 dalis
                              
                           
                                 f)
                              
                              
                                 Išsamus aprašymas, kaip įstaiga apsidraudžia nuo IRRBB, ir atitinkamos apskaitos tvarkos išsamus aprašymas (jei taikytina)
                              
                              
                                  
                              
                              
                                 448 straipsnio 1 dalies e punkto iv papunktis 448 straipsnio 2 dalis
                              
                           
                                 g)
                              
                              
                                 Pagrindinių modeliavimo ir parametrinių prielaidų, naudotų atskleidžiant IRRBB matus EU IRRBB1 formoje, aprašymas (jei taikytina)
                              
                              
                                  
                              
                              
                                 448 straipsnio 1 dalies c punktas, 448 straipsnio 2 dalis
                              
                           
                                 h)
                              
                              
                                 Paaiškinimas, kodėl yra svarbūs IRRBB matai, ir visų reikšmingų jų pakeitimų, atliktų nuo ankstesnės informacijos atskleidimo, paaiškinimas
                              
                              
                                  
                              
                              
                                 448 straipsnio 1 dalies d punktas
                              
                           
                                 i)
                              
                              
                                 Visa kita svarbi informacija apie IRRBB matus, atskleista EU IRRBB1 formoje (neprivaloma)
                              
                              
                                  
                              
                              
                                  
                              
                           
                                 (1) (2)
                              
                              
                                 Vidutinio ir ilgiausio perkainojimo termino, priskirto neterminuotiems indėliams, atskleidimas
                              
                              
                                  
                              
                              
                                 448 straipsnio 1 dalies g punktas
                              
                           
                        
                     
                        EU IRRBB1 forma. Palūkanų normos rizika dėl ne prekybos knygos veiklos
                     
                     
                                 Priežiūriniai sukrėtimų scenarijai
                              
                              
                                 a
                              
                              
                                 b
                              
                              
                                 c
                              
                              
                                 d
                              
                           
                                 Nuosavo kapitalo ekonominės vertės pokyčiai
                              
                              
                                 Grynųjų palūkanų pajamų pokyčiai
                              
                           
                                 Einamasis laikotarpis
                              
                              
                                 Ankstesnis laikotarpis
                              
                              
                                 Einamasis laikotarpis
                              
                              
                                 Ankstesnis laikotarpis
                              
                           
                                 1
                              
                              
                                 Lygiagretaus palūkanų normų kilimo sukrėtimas
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 2
                              
                              
                                 Lygiagretaus palūkanų normų kritimo sukrėtimas
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 3
                              
                              
                                 Palūkanų kreivės statėjimo sukrėtimas
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 4
                              
                              
                                 Palūkanų kreivės plokštėjimo sukrėtimas
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 5
                              
                              
                                 Sukrėtimas kylant trumpalaikėms palūkanų normoms
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 6
                              
                              
                                 Sukrėtimas krentant trumpalaikėms palūkanų normoms
                              
                              
                                  
                              
                              
                                  
                              
                              
                                  
                              
                              
                                  
                              
                           
               “
         
      
      
         
            II PRIEDAS
            
               
                  
                     „XXXVIII PRIEDAS
                     
                        Informacijos apie pozicijų, neįtrauktų į prekybos knygą, palūkanų normos riziką atskleidimo formos pildymo nurodymai
                     
                     
                        Informacijos atskleidimo ES IRRBB formos pildymo nurodymai
                     
                     Įstaigos turi atskleisti toliau nurodytą kokybinę informaciją remdamosi savo vidaus rizikos vertinimo sistemos metodika, standartizuota metodika arba, kai taikytina, supaprastinta standartizuota metodika pagal Direktyvos 2013/36/ES 84 straipsnį.
                     Šie nurodymai parengti remiantis Reglamento (ES) Nr. 575/2013 448 straipsnio reikalavimais ir laikantis Bazelio 3 ramsčio informacijos atskleidimo standarto.
                     
                                 
                                    Nuorodos į teisės aktus ir nurodymai
                                 
                              
                           
                                 
                                    Eilutės numeris
                                 
                              
                              
                                 
                                    Paaiškinimas
                                 
                              
                           
                                 a)
                              
                              
                                 
                                    Aprašymas, kaip įstaiga apibrėžia IRRBB rizikos kontrolės ir vertinimo tikslais
                                 
                                 Pagal Reglamento (ES) Nr. 575/2013 448 straipsnio 1 dalies e punktą, įstaigos turi bendrais bruožais aprašyti, kaip pagal Direktyvos 2013/36/ES 84 straipsnį kompetentingų institucijų atliekamos peržiūros tikslais įstaigos apibrėžia, vertina, mažina ir kontroliuoja palūkanų normos riziką dėl jų ne prekybos knygos veiklos.
                              
                           
                                 b)
                              
                              
                                 
                                    Įstaigos bendrų IRRBB valdymo ir mažinimo strategijų aprašymas
                                 
                                 Pagal Reglamento (ES) Nr. 575/2013 448 straipsnio 1 dalies f punktą, įstaigos turi bendrais bruožais aprašyti bendras IRRBB valdymo ir mažinimo strategijas, įskaitant: nuosavo kapitalo ekonominės vertės ir grynųjų palūkanų pajamų stebėseną atsižvelgiant į nustatytas ribas, apsidraudimo praktiką, testavimo nepalankiausiomis sąlygomis vykdymą, rezultatų analizę, nepriklausomo audito vaidmenį, turto ir įsipareigojimų valdymo komiteto vaidmenį ir praktiką, įstaigos praktiką siekiant užtikrinti tinkamą modelio patvirtinimą ir savalaikį modelio atnaujinimą reaguojant į besikeičiančias rinkos sąlygas.
                              
                           
                                 c)
                              
                              
                                 
                                    Įstaigos IRRBB vertinimo periodiškumas ir specifinių matų, kuriuos įstaiga naudoja savo jautrumui IRRBB įvertinti, aprašymas
                                 
                                 Pagal Reglamento (ES) Nr. 575/2013 448 straipsnio 1 dalies e punkto i ir v papunkčius, įstaigos turi pateikti bendrą specifinių rizikos matų, kuriuos jos naudoja savo nuosavo kapitalo ekonominės vertės ir grynųjų pajamų iš palūkanų pokyčiams įvertinti, aprašymą ir nurodyti palūkanų normos rizikos vertinimo periodiškumą.
                                 Pagal Reglamento (ES) Nr. 575/2013 448 straipsnio 2 dalį, specifinių rizikos matų, kuriuos įstaiga naudoja savo jautrumui IRRBB įvertinti, aprašyti nereikia įstaigoms, taikančioms standartizuotą metodiką arba supaprastintą standartizuotą metodiką, nurodytas Direktyvos 2013/36/ES 84 straipsnio 1 dalyje.
                              
                           
                                 d)
                              
                              
                                 
                                    Su palūkanų normomis susijusių sukrėtimų scenarijų ir testavimo nepalankiausiomis sąlygomis scenarijų, kuriuos įstaigos naudoja ekonominės vertės ir grynųjų palūkanų pajamų pokyčiams įvertinti, aprašymą (jei taikytina)
                                 
                                 Pagal Reglamento (ES) Nr. 575/2013 448 straipsnio 1 dalies e punkto iii papunktį, įstaigos turi pateikti bendrą su palūkanų normomis susijusių sukrėtimų scenarijų, naudojamų palūkanų normos rizikai įvertinti, aprašymą.
                                 Pagal Reglamento (ES) Nr. 575/2013 448 straipsnio 2 dalį, tie informacijos atskleidimo reikalavimai netaikomi įstaigoms, taikančioms standartizuotą metodiką arba supaprastintą standartizuotą metodiką, nurodytas Direktyvos 2013/36/ES 84 straipsnio 1 dalyje.
                              
                           
                                 e)
                              
                              
                                 
                                    Pagrindinių modeliavimo ir parametrinių prielaidų, kurios skiriasi nuo tų, kurios naudojamos atskleidžiant informaciją ES IRRBB1 formoje, aprašymas (jei taikytina)
                                 
                                 Pagal Reglamento (ES) Nr. 575/2013 448 straipsnio 1 dalies e punkto ii papunktį, jeigu įstaigos vidaus vertinimo sistemose taikomos pagrindinės modeliavimo ir parametrinės prielaidos skiriasi nuo Direktyvos 2013/36/ES 98 straipsnio 5a dalyje nurodytų prielaidų, taikomų atskleidžiant informaciją ES IRRBB1 formoje, įstaiga turi pateikti bendrą šių prielaidų aprašymą, įskaitant šių skirtumų pagrindimą (pvz., pateikti istorinius duomenis, paskelbtus tyrimus, vadovybės vertinimą ir analizę ir t. t.).
                                 Pagal Reglamento (ES) Nr. 575/2013 448 straipsnio 2 dalį, tie informacijos atskleidimo reikalavimai netaikomi įstaigoms, taikančioms standartizuotą metodiką arba supaprastintą standartizuotą metodiką, nurodytas Direktyvos 2013/36/ES 84 straipsnio 1 dalyje.
                              
                           
                                 f)
                              
                              
                                 
                                    Išsamus aprašymas, kaip įstaiga apsidraudžia nuo IRRBB, ir atitinkamos apskaitos tvarkos išsamus aprašymas (jei taikytina)
                                 
                                 Konkrečiai pagal Reglamento (ES) Nr. 575/2013 448 straipsnio 1 dalies e punkto iv papunktį, įstaigos turi nustatyti apsidraudimo nuo palūkanų normos rizikos, įskaitant vidinio apsidraudimo pozicijų, atitinkančių Reglamento (ES) Nr. 575/2013 106 straipsnio 3 dalyje nustatytus reikalavimus, poveikį.
                                 Pagal Reglamento (ES) Nr. 575/2013 448 straipsnio 2 dalį, tie informacijos atskleidimo reikalavimai netaikomi įstaigoms, taikančioms standartizuotą metodiką arba supaprastintą standartizuotą metodiką, nurodytas Direktyvos 2013/36/ES 84 straipsnio 1 dalyje.
                              
                           
                                 g)
                              
                              
                                 
                                    Pagrindinių modeliavimo ir parametrinių prielaidų, naudotų atskleidžiant IRRBB matus ES IRRBB1 formoje, aprašymas (jei taikytina)
                                 
                                 Pagal Reglamento (ES) Nr. 575/2013 448 straipsnio 1 dalies c punktą, įstaigos ES IRRBB1 formoje turi pateikti bendrą pagrindinių modeliavimo ir parametrinių prielaidų (išskyrus nurodytas Direktyvos 2013/36/ES 98 straipsnio 5a dalies b ir c punktuose), taikomų apskaičiuojant nuosavo kapitalo ekonominės vertės ir grynųjų pajamų iš palūkanų pokyčius, aprašymą. Šiame bendrame aprašyme reikia nurodyti bent:
                                 
                                             a)
                                          
                                          
                                             kaip buvo nustatytas vidutinis neterminuotų indėlių perkainojimo terminas, įskaitant visas unikalias produkto savybes, kurios turi įtakos numatomai elgsena grindžiamai perkainojimo datai;
                                          
                                       
                                             b)
                                          
                                          
                                             metodiką, taikomą paskolų išankstinio grąžinimo normoms ir (arba) terminuotųjų indėlių išankstinio atsiėmimo normoms įvertinti, ir kitas reikšmingas prielaidas;
                                          
                                       
                                             c)
                                          
                                          
                                             bet kokias kitas prielaidas, įskaitant prielaidas dėl priemonių su elgsenos pasirinkimo galimybėmis, kurios turi reikšmingą poveikį IRRBB matams, atskleistiems ES IRRBB1 formoje, įskaitant paaiškinimą, kodėl jos yra reikšmingos.
                                          
                                       Pagal Reglamento (ES) Nr. 575/2013 448 straipsnio 2 dalį, tie informacijos atskleidimo reikalavimai netaikomi įstaigoms, taikančioms standartizuotą metodiką arba supaprastintą standartizuotą metodiką, nurodytas Direktyvos 2013/36/ES 84 straipsnio 1 dalyje.
                              
                           
                                 h)
                              
                              
                                 
                                    Paaiškinimas, kodėl yra svarbūs IRRBB matai, ir visų reikšmingų jų pakeitimų, atliktų nuo ankstesnės informacijos atskleidimo, paaiškinimas
                                 
                                 Pagal Reglamento (ES) Nr. 575/2013 448 straipsnio 1 dalies d punktą, įstaigos turi pateikti bendrą paaiškinimą, kodėl yra svarbūs IRRBB matai, atskleisti ES IRRBB1 formoje, taip pat visų reikšmingų tų IRRBB matų pakeitimų, atliktų nuo ankstesnės informacijos atskleidimo dienos, paaiškinimą.
                              
                           
                                 i)
                              
                              
                                 
                                    Visa kita svarbi informacija apie IRRBB matus, atskleista ES IRRBB1 formoje (neprivaloma)
                                 
                                 Visa kita svarbi informacija, kurią įstaigos nori atskleisti apie IRRBB matus, atskleista ES IRRBB1 formoje.
                                 Kol taikomi Direktyvos 2013/36/ES 84 straipsnio 6 dalyje nurodytų gairių kriterijai ir kiti Direktyvos 2013/36/ES 98 straipsnio 5a dalyje išvardyti elementai, įstaigos turi atskleisti rengiant priežiūrinių sukrėtimų scenarijus naudotus parametrus, naudojamą grynųjų palūkanų pajamų apibrėžtį ir bet kokią kitą svarbią informaciją, padedančią suprasti, kaip ES IRRBB1 formoje buvo apskaičiuoti grynųjų palūkanų pajamų pokyčiai.
                              
                           
                                 (1), (2)
                              
                              
                                 
                                    Vidutinio ir ilgiausio perkainojimo termino, priskirto neterminuotiems indėliams, atskleidimas
                                 
                                 Pagal Reglamento (ES) Nr. 575/2013 448 straipsnio 1 dalies g punktą, įstaigos turi atskleisti vidutinį ir ilgiausią perkainojimo terminą, priskirtą mažmeninių ir didmeninių ne finansų sandorio šalių neterminuotiems indėliams. Atskleidžiant informaciją atskirai nurodoma ir pagrindinė dalis, ir visa mažmeninių ir didmeninių ne finansų sandorio šalių neterminuotų indėlių suma.
                              
                           
                        Informacijos atskleidimo ES IRRBB1 formos pildymo nurodymai
                     
                     
                              
                                 1.
                              
                              
                                 Įstaigos turi įvertinti palūkanų normos riziką dėl ne prekybos knygos veiklos, remdamosi savo vidaus rizikos vertinimo sistemos metodika, standartizuota metodika arba, kai taikytina, supaprastinta standartizuota metodika, kaip apibrėžta pagal Direktyvos 2013/36/ES 84 straipsnį, atsižvelgdamos į priežiūrinius sukrėtimų scenarijus ir bendras modeliavimo ir parametrines prielaidas, apibrėžtas Direktyvos 2013/36/ES 98 straipsnio 5a dalyje.
                              
                           
                              
                                 2.
                              
                              
                                 Šie nurodymai parengti remiantis Reglamento (ES) Nr. 575/2013 448 straipsnio reikalavimais ir laikantis Bazelio 3 ramsčio informacijos atskleidimo standarto.
                              
                           
                              
                                 3.
                              
                              
                                 Pirmą kartą atskleisdamos informaciją įstaigos neprivalo pateikti ankstesnio laikotarpio informacijos.
                                 
                                             
                                                Informacijos atskleidimo ES IRRBB1 formos pildymo nurodymai
                                             
                                          
                                       
                                             
                                                Skiltis
                                             
                                          
                                          
                                             
                                                Paaiškinimas
                                             
                                          
                                       
                                             a, b
                                          
                                          
                                             
                                                Nuosavo kapitalo ekonominės vertės pokyčiai
                                             
                                             Reglamento (ES) Nr. 575/2013 448 straipsnio 1 dalies a punktas.
                                             Įstaigos praneša apie nuosavo kapitalo ekonominės vertės pokyčius einamuoju ir ankstesniu laikotarpiu pagal kiekvieną priežiūrinį sukrėtimų scenarijų, laikydamosi Direktyvos 2013/36/ES 84 straipsnio ir 98 straipsnio 5 dalies reikalavimų.
                                          
                                       
                                             c, d
                                          
                                          
                                             
                                                Grynųjų palūkanų pajamų pokyčiai
                                             
                                             Reglamento (ES) Nr. 575/2013 448 straipsnio 1 dalies b punktas.
                                             Įstaigos praneša apie grynųjų palūkanų pajamų pokyčius einamuoju ir ankstesniu laikotarpiu pagal du formoje numatytus priežiūrinius sukrėtimų scenarijus, laikydamosi Direktyvos 2013/36/ES 84 straipsnio ir 98 straipsnio 5 dalies reikalavimų.
                                             Kol taikomi Direktyvos 2013/36/ES 84 straipsnio 6 dalyje nurodytų gairių kriterijai ir kiti Direktyvos 2013/36/ES 98 straipsnio 5a dalyje išvardyti elementai, įstaigos ES IRRBBA lentelės i punkte aprašo savo naudojamą grynųjų palūkanų pajamų apibrėžtį ir pagrindines charakteristikas (scenarijus, prielaidas ir grynųjų palūkanų pajamų laikotarpius) arba, jei palieka tas skiltis tuščias, ES IRRBBA lentelės i punkte paaiškina to priežastis.
                                          
                                       
                                             
                                                Eilutė
                                             
                                          
                                          
                                             
                                                Paaiškinimas
                                             
                                          
                                       
                                             1.
                                          
                                          
                                             
                                                Lygiagretaus palūkanų normų kilimo sukrėtimas
                                             
                                             Įstaigos turi atskleisti informaciją apie nuosavo kapitalo ekonominės vertės pokyčius ir grynųjų palūkanų pajamų pokyčius esant pastoviam lygiagretaus palūkanų normų kilimo sukrėtimui.
                                             Kol taikomi Direktyvos 2013/36/ES 84 straipsnio 6 dalyje nurodytų gairių kriterijai ir kiti Direktyvos 2013/36/ES 98 straipsnio 5a dalyje išvardyti elementai, šiam scenarijui naudoti parametrai aprašomi ES IRRBBA lentelės i punkte.
                                          
                                       
                                             2.
                                          
                                          
                                             
                                                Lygiagretaus palūkanų normų kritimo sukrėtimas
                                             
                                             Įstaigos turi atskleisti informaciją apie nuosavo kapitalo ekonominės vertės pokyčius ir grynųjų palūkanų pajamų pokyčius esant pastoviam lygiagretaus palūkanų normų kritimo sukrėtimui.
                                             Kol taikomi Direktyvos 2013/36/ES 84 straipsnio 6 dalyje nurodytų gairių kriterijai ir kiti Direktyvos 2013/36/ES 98 straipsnio 5a dalyje išvardyti elementai, šiam scenarijui naudoti parametrai aprašomi ES IRRBBA lentelės i punkte.
                                          
                                       
                                             3.
                                          
                                          
                                             
                                                Palūkanų kreivės statėjimo sukrėtimas
                                             
                                             Įstaigos turi atskleisti informaciją apie nuosavo kapitalo ekonominės vertės pokyčius pagal trumpalaikių palūkanų normų mažėjimo ir ilgalaikių palūkanų normų didėjimo pelningumo kreivės scenarijų.
                                             Kol taikomi Direktyvos 2013/36/ES 84 straipsnio 6 dalyje nurodytų gairių kriterijai ir kiti Direktyvos 2013/36/ES 98 straipsnio 5a dalyje išvardyti elementai, šiam scenarijui naudoti parametrai aprašomi ES IRRBBA lentelės i punkte.
                                          
                                       
                                             4.
                                          
                                          
                                             
                                                Palūkanų kreivės plokštėjimo sukrėtimas
                                             
                                             Įstaigos turi atskleisti informaciją apie nuosavo kapitalo ekonominės vertės pokyčius pagal trumpalaikių palūkanų normų didėjimo ir ilgalaikių palūkanų normų mažėjimo pelningumo kreivės scenarijų.
                                             Kol taikomi Direktyvos 2013/36/ES 84 straipsnio 6 dalyje nurodytų gairių kriterijai ir kiti Direktyvos 2013/36/ES 98 straipsnio 5a dalyje išvardyti elementai, šiam scenarijui naudoti parametrai aprašomi ES IRRBBA lentelės i punkte.
                                          
                                       
                                             5.
                                          
                                          
                                             
                                                Sukrėtimas kylant trumpalaikėms palūkanų normoms
                                             
                                             Įstaigos turi atskleisti informaciją apie nuosavo kapitalo ekonominės vertės pokyčius pagal trumpalaikių palūkanų normų didėjimo pelningumo kreivės scenarijų.
                                             Kol taikomi Direktyvos 2013/36/ES 84 straipsnio 6 dalyje nurodytų gairių kriterijai ir kiti Direktyvos 2013/36/ES 98 straipsnio 5a dalyje išvardyti elementai, šiam scenarijui naudoti parametrai aprašomi ES IRRBBA lentelės i punkte.
                                          
                                       
                                             6.
                                          
                                          
                                             
                                                Sukrėtimas krentant trumpalaikėms palūkanų normoms
                                             
                                             Įstaigos turi atskleisti informaciją apie nuosavo kapitalo ekonominės vertės pokyčius pagal trumpalaikių palūkanų normų mažėjimo pelningumo kreivės scenarijų.
                                             Kol taikomi Direktyvos 2013/36/ES 84 straipsnio 6 dalyje nurodytų gairių kriterijai ir kiti Direktyvos 2013/36/ES 98 straipsnio 5a dalyje išvardyti elementai, šiam scenarijui naudoti parametrai aprašomi ES IRRBBA lentelės i punkte.
                                          
                                       
                           
               “